india vs new zealand 3rd t20, india clinch the series with 2-1
మూడో టీ20లో భారత్ అద్భుత విజయం
తిరువనంతపురం వేదికగా జరిగిన మూడో టీ20లో భారత్ 6 పరుగుల తేడాతో అద్భుత విజయం సాధించింది. అద్భుత బౌలింగ్‌కు చక్కటి ఫీల్డింగ్ తోడు కావడంతో 68 పరుగుల లక్ష్యాన్ని కాపాడుకొని మరీ గెలుపొందింది.
TNN | Updated:
Nov 7, 2017, 11:12PM IST
తిరువనంతపురం వేదికగా జరిగిన మూడో టీ20లో భారత్ 6 పరుగుల తేడాతో అద్భుత విజయం సాధించింది. అద్భుత బౌలింగ్&zwnj;కు చక్కటి ఫీల్డింగ్ తోడు కావడంతో 68 పరుగుల లక్ష్యాన్ని కాపాడుకొని మరీ గెలుపొందింది. వర్షం ఆటంకం కలిగించడంతో మ్యాచ్&zwnj;ను 8 ఓవర్లకు కుదించగా... తొలుత బ్యాటింగ్ చేసిన భారత జట్టు 5 వికెట్ల నష్టానికి 67 పరుగులు మాత్రమే చేయగలిగింది. ఓ మాదిరి లక్ష్యంతో బరిలో దిగిన న్యూజిలాండ్&zwnj;ను భారత బౌలర్లు చక్కగా కట్టడి చేశారు. తొలి ఓవర్లోనే భువీ గుప్టిల్&zwnj;ను బౌల్డ్ చేయగా, మరుసటి ఓవర్లో బుమ్రా కేవలం రెండు పరుగులు మాత్రమే ఇచ్చి వికెట్ తీశాడు. భారీ షాట్&zwnj;కు యత్నించిన మన్రోను రోహిత్ అద్భుత క్యాచ్&zwnj;తో పెవిలియన్&zwnj;కు పంపాడు.
భువీ వేసిన నాలుగో ఓవర్లో ఫిలిప్స్ వరుసగా రెండు బౌండరీలు బాది స్కోరు బోర్డులో వేగం పెంచాడు. దీంతో కివీస్ విజయానికి 4 ఓవర్లలో 42 పరుగులుగా సమీకరణం మారింది. కానీ కుల్దీప్ విసిరిన మరుసటి ఓవర్లో రెండు వికెట్లు పడటంతో మ్యాచ్&zwnj;లో ఉత్కంఠ పెరిగింది. హార్దిక్ పాండ్య కళ్లు చెదిరే డైరెక్ట్ త్రో ద్వారా విలియమ్స్&zwnj;ను రనౌట్&zwnj; చేశాడు. మరుసటి బంతికే ఫిలిఫ్స్ కూడా భారీ షాట్&zwnj;కు యత్నించి బౌండరీ లైన్ దగ్గర శిఖర్ ధావన్&zwnj;కు క్యాచ్ ఇచ్చాడు. అదే ఓవర్లో గ్రాండ్ హోమ్ సిక్సర్ బాదాడు. కానీ తర్వాతి ఓవర్లో చాహల్ కట్టుదిట్టంగా బౌలింగ్ చేశాడు. దీంతో చివరి రెండు ఓవర్లలో కివీస్ విజయానికి 29 పరుగులు అవసరం అయ్యాయి.